recursal/SuperWikiNEXT-32B huggingface dataset:
**King Oscar** er et varemerke for ulike fiskeprodukter. Det eies av King Oscar AS, og har sitt hovedkontor i Bergen, produksjonsanlegg i Svolvær og Gniewino i Polen. Varemerket ble etablert i 1902 da Kong Oscar II ga Chr. Bjelland & Co tillatelse til å bruke kongens navn og bilde på sardinboksene. I 1903 startet Chr. Bjelland & Co å eksportere norske sardiner til USA under varemerket King Oscar. King Oscar ble i 2014 solgt fra oppkjøpsfondet Procuritas til Thai Union Group.

Blant produktene under dette varemerket er hermetiserte sardiner (brisling), makrell i tomat, tunfisk, sild, og torskerogn.

Utenfor Norge er USA et av de viktigste hovedmarkeder for King Oscar.

Produktene selges også i Polen, Tsjekkia, Slovakia, Ungarn, Romania, Russland, Belgia, Tyskland, Canada, Japan, Singapore, Australia og Sør-Afrika.

Referanser
----------

1. ↑  *The Norseman*. 1990. s. 16–. «Since then Norway Foods, whose chief overseas market is the United States (40 million cans a year), has noticed a significant jump in sardine sales. It's not so long since the humble sardine, the commerical name for brisling, pilchard, or herring, provided more jobs in Norway than the oil industry. By 1923 … The best known of the royal motifs is probably King Oscar, the last king of Sweden and Norway.»

Eksterne lenker
---------------

* King Oscar – Offisiell hjemmeside
**Juni Anker-Hansen** er en av rollefigurene i såpeserien Hotel Cæsar på TV 2 og spilles av Anette Hoff. Juni er Georg Anker-Hansens eldste datter, og er også den av barna hans som har vist størst forretningssans, selv om hun dog aldri fikk noen anerkjennelse som forretningskvinne av sin far.

Tidligere i serien var Juni gift med Ragnar Lunde, som hun hadde møtt i studietiden på NHH, men deres ekteskap sjanglet mye og etter hvert ble de separert og skilt. Sammen med Ragnar har Juni barna Albert og Victoria. I begynnelsen av serien var Juni alkoholiker, men hun ble etter hvert tørrlagt.

Juni har hatt flere jobber på hotellet, i starten av serien var hun økonomisjef. Etter noen år i hotellets ledelse ble hun statssekretær i Nærings- og handelsdepartementet da Christian Borchmann var minister i den fiktive regjeringen til Konservativt Midtparti. En periode var hun også selv Nærings- og handelsminister. Nå er hun imidlertid tilbake i konsernet igjen. Etter en krangel mista hun hukommelsen og visste ikke mye en stund, men etterhvert kom den tilbake. 

Hun er i dag i Australia for å finne sin søster.

**Juni Anker-Hansen**

* Foreldre: Georg Anker-Hansen, Ingeborg Thorax Anker-Hansen (biologisk mor er Dagny)
* Stemor: Ninni Anker-Hansen
* Besteforeldre: Astrid Anker-Hansen, Hugo Anker-Hansen sr.
* Søsken: Jens August Anker-Hansen, Charlotte Anker-Hansen (halvsøster, gjennom Georg), Storm Liland Anker-Hansen (halvbror, gjennom Georg)
* Ekteskap: Ragnar Lunde (1981-2000, 2001-2003)
* Forhold: Rolv Espevoll, Harald Hildring, Arne Marcussen, Christian Borckmann, Scott Wallace, Magnus Falsen, Viggo Hauge, Arnfinn Lycke.
* Barn: Albert Lunde (født 1981), Victoria Lunde (født 1982)
* Barnebarn: Måne Lillevik Lunde, Sol Lillevik Lunde
**Vladislav I** (født 1065, død 12. april 1125) av huset Přemyslid var hertug av Böhmen fra 1109 til 1117 og igjen fra 1120 til sin død i 1125.

Vladislav I var sønn av Vratislav II av Böhmen og hans andre kone Swatawa, datter av Kasimir I av Polen. Sammen med sin fetter Svatopluk fordrev han sin bror Bořivoj II fra Böhmen i 1107. Etter Svatopluks død i 1109 etterfulgte Vladislav ham som hertug. I 1110 vendte Bořivoj II tilbake fra eksil med støtte av Bolesław III Wrymouth av Polen, men ble beseiret og tatt til fange av Vladislav, som sendte ham i eksil hos sin forbundsfelle keiser Henrik V. 

Tross seieren var Vladislav I forsatt truet av polakkene, og måtte anerkjenne sin bror Soběslav som underordnet hersker i Znojmo i Mähren fra 1111. I 1117 abdiserte Vladislav I formelt til fordel for Bořivoj II, men beholdt mye av sin makt. I 1120 ble Bořivoj igjen avsatt. Bořivoj fikk da Znojmo i len, mens Vladislav igjen overtok tronen som han beholdt til sin død.

Referanser
----------

1. ↑   The Peerage person ID p11393.htm#i113921, besøkt 7. august 2020[Hentet fra Wikidata]
2. ↑   The Peerage[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND
 |
Prematurbarn i kuvøse
**Prematur** anvendes som benevning på barn født før 37. graviditetsukes utgang. Barn født mellom uke 33 og uke 36 bruker betegnes som **for tidlig født** (PT – Pre Term), fødsel i uke 29–32 som **mye for tidlig født** (VPT – Very Pre Term), og før uke 29 som **ekstremt mye for tidlig født** (EPT – Extremely Pre Term). 

Ordet *prematur* betyr før modning, for tidlig, umoden.

En prematur fødsel innebærer vanligvis behandling på neonatalavdeling (en barneintensiv sykehusavdeling med tverrfaglig personell for å behandle for tidlig fødte) for barnet. Fra uke 28 er overlevningssjansene med intensivbehandling gode. Overlevningen har blant annet med barnets lungemodning å gjøre. Ved truende førtidsbyrde kan behandlingen forhindre verkarbeid og forløsning i visse fall. Kvinnen kan da gis kortison som "påskynder lungemodningen". Når førtidsbyrden er et faktum, så kan man gi barnet surfaktant, ettersom dette stoffet ikke begynner å dannes før uke 23, og dannes "i full skala" først etter uke 30–32. Etter graviditetsuke 32 trengs vanligvis ikke dette, og barna klarer seg, tross lav fødselsvekt (1–1,5 kg), og lungene er i hovedsak tilstrekkelig modne til at barnet kan puste uten hjelp.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |
Schwerin slott med slottsbroen

**Schwerin slott** (tysk: *Schweriner Schloss*) ligger på Slottsøya (*Schlossinsel*) i Schwerin sentrum, Tyskland. Slottet tjener i dag som møtested for Mecklenburg-Vorpommerns landdag. Det var i lang tid residens for Huset Mecklenburg. 

Dagens slott er resultatet av en tusen år lang byggeprosess. Historien går tilbake til en slavisk borg som i år 965 ble oppført på en liten øy like ved bredden av Schwerinsjøen. Byggeprosessen er skriftlig dokumentert fra ca 1500.

En omfattende ombygging og utvidelse av slottet fant sted mellom 1845 og 1857 ved fire fremstående arkitekter: Georg Adolf Demmler, Gottfried Semper, Friedrich August Stüler og Ernst Friedrich Zwirner. Som forbilder tjente bl.a. franske renessanseslott, og det ble hentet detaljer særlig fra Chambordslottet ved Loire.

Eksterne lenker
---------------

* (de) Offisielt nettsted Rediger på Wikidata

* (en) Schweriner Schloss – kategori av bilder, video eller lyd på Commons Rediger på Wikidata

* (en) Schweriner Schloss – galleri av bilder, video eller lyd på Commons Rediger på Wikidata
* Slottsmuseets internettside Besøkt 14. oktober 2012
* Landdagens internettside Besøkt 14. oktober 2012

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** GeoNames
 |

Portal: Tyskland
**Vladimír Tomšík** (født 12. juni 1974 i Čeladná) er en tsjekkisk økonom, som har vært visesentralbanksjef for Tsjekkias nasjonalbank siden 1. juni 2010. 

Han studerte ved *Fakultet for sosialøkonomi og offentlig forvaltning* og *Fakultet for finans og regnskap* ved Det økonomiske universitet i Praha. Han har også studert ved *Fakultet for samfunnsvitenskap* ved Karlsuniversitetet. I tillegg har han to doktorgrader (Ph.D.) – én i økonomisk politikk fra Det økonomiske universitet i Praha, og én i samfunnsøkonomi fra Karlsuniversitetet. I 2004 ble han førsteamanuensis ved *Fakultet for finans og regnskap* ved Det økonomiske universitet, og i 2009 ble han utnevnt til professor ved samme universitet. 

Hampl begynte å jobbe Det økonomiske fakultet i 1997, som assistent. I februar 2000 ble han analytiker i Komerční banka, Senere samme år gikk han til Newton Holding, der han ble sjefsøkonom, og fra 2004 til 2006 var han leder for Samfunnsøkonomisk institutt ved Newton College. 

Han ble ansatt i World Trade Institute i Sveits i september 2005, der han jobbet fram til han ble ansatt som styremedlem i Tsjekkias nasjonalbank 1. desember 2006. Dette vervet har seks års varighet. Fra 1. juli 2010 var han også visesentralbanksjef.

Referanser
----------

1. ↑   Tsjekkias nasjonale autoritetsdatabase, NKC-identifikator jn20010310266, besøkt 23. november 2019[Hentet fra Wikidata]

Eksterne lenker
---------------

* Tsjekkias nasjonalbank – *Vladimír Tomšík – Vice-Governor*

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |
***Molly of the Follies*** er en amerikansk stumfilm fra 1919, regissert av Edward Sloman.

Handling
--------

Molly Malone danser på et show ved Coney Island for å tiltrekke seg publikum. Hun er forelsket i Joe Holmquist, som er med på et annet show i nærheten. Men moren til Molly er også interessert i Joe. En dag, når Molly danser, treffer tøffelen hennes øyet til en annen beundrer som identifiserer seg som Chauncy Ewing.

Etter å ha vekket Joes misunnelse, avviser Molly et ekteskapsforslag fra Chauncys - fordi hun fremdeles elsker Joe. Men etter at hun ser Joe i en omfavnelse med Kate, reiser Molly sammen med Chauncy til den velstående tante Henriettas hjem i Brooklyn. De planlegger å gifte seg allerede dagen etter.

Skuespillere
------------

* Margarita Fischer som Molly Malone
* Jack Mower som Joe Holmquist
* Lule Warrenton som Kate Malone
* Millard Webb som Milton Wallace
* J. Farrell MacDonald som Swannick
* Mary Wise som Emily Ewing / tante Henrietta

Referanser
----------

1. ↑  MOLLY OF THE FOLLIES
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Molly of the Follies* på Internet Movie Database Rediger på Wikidata

* (en) *Molly of the Follies* på Turner Classic Movies Rediger på Wikidata
**Lkhanaasuren Purevdorj** er en mongolsk økonom. Han var fra januar 2009 til september 2012 sentralbanksjef for Mongolias bank.

Utdanning og yrkeskarriere
--------------------------

Purevdorj tok Ph. D. i økonomi i 1981-84 ved *Social Science Academy* i Sovjetunionen. Før dette tok han utdanning som handelsøkonom ved National University of Mongolia.

Han jobbet i Handelsdepartementet fra 1970 til 1992, fra 1984 som visehandelsminister. Etter dette var han direktør for skattemyndighetene i Mongolia (National Authority of Taxation). Etter dette gikk han til *Mongolian Business Development Agency* (MBDA), som er en non-profit ikke-statlig organisasjon, som ble etablert i 1994. Her var han direktør fra 1996 til 2000. Fra 2000 til 2004 var han styreformann i regjeringens *State Property Committee* (SPC), som har ansvaret for å administrere privatiseringen i Mongolia og å forvalte statlig eide eiendommer.

Den 8. januar 2009 ble Purevdorj utnevnt til sentralbanksjef. Han overtok da for Alag Batsukh. Sentralbankloven sier at parlamentets talsmann skal nominere kandidater til denne stillingen. Talsmannen, Damdiny Demberel, nominerte to kandidater: Purevdorj og tidligere sentralbanksjef og finansminister Demchigjabyn Molomjamts, og parlamentsmedlemmene stemte over disse. Purevdorj fikk 19 stemmer, to flere enn motkandidaten.

Han er født i Tsetseg soum, som ligger i Khovd aimag (distrikt).

Referanser
----------

1. ↑  Mongolias bank – *Board of directors* Arkivert 26. januar 2010 hos Wayback Machine.
2. ↑  OECD - *Investment guide for Mongolia* (Google Books)
3. ↑  Guide to Investment and Trade - Mongolia - *State Property Committee*
4. ↑  Business Mongolia - *Mr. L.Purevdorj was appointed as the President of the Mongol Bank*, besøkt 10. august 2019.
5. ↑  Altan San Securities - *New President Of MongolBank Appointed* Arkivert 5. mars 2016 hos Wayback Machine.
**Alfa Romeo GTV** (1995–2006) var en 2-dørs sportsbil fra italienske Alfa Romeo.

Den var tegnet av Enrico Fumia (født 1948) hos Pininfarina.

**GTV** var en coupe med små bakseter. "GTV" betyr *Gran Turismo Veloce* så den hadde litt bagasjeplass til lengre turer, mens cabrioleten **Spider** hadde hverken bakseter eller særlig bagasjeplass. De kom med 1.8, 2, 3 og 3.2-liters bensinmotorer. I 2003 fikk fronten litt annet utseende. Den solgte lite i Norge, i 1999 og 2000 ble det nyregistrert henholdsvis 1 og 0 eksemplarer.

GTV ble i 2004 og 2005 etterfulgt av coupéene Alfa Romeo GT og Alfa Romeo Brera, den siste kom i 2006 som cabriolet.

* GTV GTV
* Spider Spider

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Alfa Romeo GTV (1995)***  eller  ***Alfa Romeo Spider (1995)*** 
 |

 |

Referanser
----------

1. ↑  Jogrim Aabakken, *Test Alfa Romeo GTV* i Dinside.no den 12. november 2001.
**Safe Hands For Girls** er en menneskerettighetsorganisasjon, med mål om å utrydde kvinnelig kjønnslemlestelse. Organisasjonen ble grunnlagt i 2013, i Georgia (USA), av Jaha Dukureh. Hun fungerer også som Safe Hands For Girls' administrerende direktør. Safe Hands For Girls arbeid og fokus har etter hvert blitt mer omfattende, og de jobber nå for å få en slutt på all form for vold mot kvinner og andre brudd på deres rettigheter.

Arbeid
------

Organisasjonens arbeid gir blant annet støtte til kvinner som har blitt utsatt for kjønnslemlestelse, informerer om praksisens langvarige fysiske og psykiske følger for å få en slutt på utførelsen av det. Deres viktigste verktøy er altså opplysning og undervisning.

### Prosjekter i Afrika

Safe Hands For Girls har to prosjekter i Afrika. Disse har begge fokus på spre kunnskap om kvinnelig kjønnslemlestelse. *The Gambia Student Outreach Program* er et prosjekt der Safe Hands For Girls besøker ulike skoler i Gambia for å fortelle om konsekvensene av kvinnelig kjønnslemlestelse, samt få ungdommer til å engasjere seg i kampen mot denne tradisjonen. *The Gambia Information Booth Campaign*, derimot, er et prosjekt der organisasjonen drar til landsbyer for å opplyse familie, foreldre og andre om hvilke konsekvenser kvinnelig kjønnslemlestelse kan ha. Her blir også besøkende tilbudt å delta i spørreundersøkelser, for å samle informasjon om folks holdninger og tanker rundt kvinnelig kjønnslemlestelse.

### Prosjekter i USA

I USA jobber Safe Hands For Girls med prosjektet *Breaking Barriers*. Her tilbys det hjelp og støtte til kvinnelige flyktninger og immigranter fra land der kvinnelig kjønnslemlestelse er utbredt, og som nå bor i Clarkston, Atlanta i Georgia. Målet med prosjektet er å gi jentene ferdighetene og kunnskapen som trengs for å ta gode avgjørelser når det gjelder utdanning, helse og framtid. I tillegg får de undervisning i kvinnelig kjønnslemlestelse og konsekvensene av inngrepet.

Bragder
-------

I 2015 ble kvinnelig kjønnslemlestelse og barnebryllup ulovlig i Gambia, blant annet på grunn av Jaha Dukurehs og Safe Hands For Girls arbeid. Året etter arrangerte Safe Hands For Girls, Equality Now og The US Insitute of Peace en konferanse om kvinnelig kjønnslemlestelse. Dette var den første i USAs historie, og deltakerne kom fra mer enn 22 land.

Referanser
----------

1. ↑  «Safe Hands For Girls | Programs». *www.safehandsforgirls.org* **(engelsk)**. Besøkt 16. januar 2018. [*død lenke*]
2. ↑  «Safe Hands For Girls | Breaking Barriers Program». *www.safehandsforgirls.org* **(engelsk)**. Arkivert fra originalen 17. januar 2020. Besøkt 16. januar 2018.
3. ↑  Lyons, Kate (24. november 2015). «The Gambia bans female genital mutilation». *the Guardian*. Besøkt 16. januar 2018.
4. ↑  «Safe Hands For Girls | FGM Summit 2016». *www.safehandsforgirls.org* **(engelsk)**. Besøkt 16. januar 2018. [*død lenke*]
**Alfa Romeo Brera** (2005–10) er en 2-dørs sportslig bil fra italienske Alfa Romeo tegnet av Giorgetto Giugiaro (først som en V8-motorisert konseptbil for Genevemessen i 2002) og bygget av Pininfarina utenfor Torino. Navnet kommer av kunstnerstrøket Brera i Milano, som igjen betyr *åpent landskap* på lombardisk.

Den var en Grand tourer med brukbar bagasjeplass og dårlig bakseteplass, og tok sammen med den noe lettere Alfa Romeo GT således over for Alfa Romeo GTV (1995). Brera arvet mye fra Alfa Romeo 159 (utseende, motorer, understell), lansert året før. Den var forhjulsdrevet og kunne fås med 2.2-liter bensinmotor på 185 hk og 3.2-liter V6 på 260 hk (som kunne fås med Torsen-basert firehjulsdrift). Den kom også som 2.4-liter diesel på rundt 200 hk.

I 2006 kom en 2-seter **Alfa Romeo Spider** med tøytak. I 2008 kom mindre endringer i vekt, utseende og utstyr (som en Q2 LSD), og i 2009 kom en 1.75-liter **TBi** (*turbo benzina iniezione*) og Q4 firehjulsdrift. Omtrent 21 600 coupe og 12 400 spider ble bygget. Ble også solgt ny i Norge. Utgaven *Italia Independent* kom i 900 eksemplar med effekter i karbon og goretex fra Lapo Elkann sitt solbrillefirma med samme navn.

* 
* 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Alfa Romeo Brera***  eller  ***Alfa Romeo Spider (2006)***
 |

 |

Referanser
----------

1. ↑  Knut Moberg, *Alfa Brera - skjønnheten uten udyret* i bilnorge.no den 11. oktober 2006.
2. ↑  Betydningen av "brera" er forklart i diskusjonen *The 'true' meaning of Brera* fra forumet alfaowner.com den 16. september 2011.
3. ↑  Lapo Elkann (født 1977) er bror til Fiat-arvingen John Elkann og var markedssjef da de introduserte Fiat 500 i 2007, se forøvrig *Lapo Elkann torna all'auto Ecco la "sua" Alfa Brera* i La Repubblica den 4. september 2010.
***Zjenikh*** (originaltittel: *Жених*) er en russisk film fra 2016, regissert av Aleksandr Nezlobin.

Handling
--------

En tysker ved navn Helmut (spilt av Philippe Reinhardt) forelsker seg i en ung russisk kvinne som heter Aljona (spilt av Svetlana Smirnova-Martsinkevitsj) som han møtte i Berlin. Han ankommer Russland på Seiersdagen etter andre verdenskrig den 9. mai, for å be om hennes hånd i ekteskapet. Etter å ha ønsket brudgommen velkommen, reiser Aljona til landsbyen hun kom fra for å introdusere Helmut for alle familie-medlemmene sine.

Men på dette tidspunktet besøker Tolja - hennes tidligere ektemann til landsbyen, fordi han plutselig har bestemt seg for å få sin kone tilbake. Alvorlig rivalisering oppstår når hennes tidligere ektemann blir introdusert for den nye brudgommen. Alle vennene deres, slektninger, innbyggere i nabo-landsbyen, forretningsmannen Jerofejev som kjøpte nabohuset, og flere andre de kjenner blir snart involvert i situasjonen.

Skuespillere
------------

* Sergej Svetlakov - Tolya
* Olga Kartunkova - Ljuba
* Sergej Burunov - Jerofejev
* Georgij Dronov - Ljapitjev
* Aleksandr Demidov - Pokutsjajev

Referanser
----------

1. ↑  Жених (2016)
2. ↑  Чем запомнился минувший Год кино любителям фабрики грез

Eksterne lenker
---------------

* (en) *Zjenikh* på Internet Movie Database Rediger på Wikidata
**Safari** var en cateringkjede med forretningskontor i Bergen. 

Kjeden hadde ti butikker frem til 1. kvartal 2016 i bergensområdet; Loddefjord (Vestkanten), Olsvik, Laksevåg (Laksevåg senter), Fantoft, Sandviken (Støletorget), Arna (Øyrane Torg), Fjøsanger, Lagunen Storsenter, Midtun og Knarvik (Knarvik senter), og forventet en omsetning på 850 millioner kroner. Den spesialiserer seg på ferskvarer, frukt og grønt, samt bakervarer. Dessuten ble det per 2015 fortsatt drevet cateringvirksomhet. Våren 2008 tok virksomheten i bruk et nytt produksjons- og administrasjonsbygg i Olsvik.

Safarikjeden er frittstående medlem i NorgesGruppen, og eies 100 % av Arild Faugstad gjennom selskapet Safarigruppen AS. I 2012 ble samtlige ti Safari-butikker solgt til Norgesgruppen, og omprofilert til Meny-, Spar- og Kiwi-butikker.

Historikk
---------

Kjeden ble grunnlagt av Anton og Elna Faugstad i 1971 i bydelen Loddefjord (bydel i Bergen vest). Den første butikken lå et par år i et eget bygg i Loddefjord-området, og da kjøpesenteret Loddefjord torg ble etablert i 1973, flyttet butikken inn i senteret og har blitt der siden. Etter en omfattende ombygging og reåpning av kjøpesenteret i 1991, skiftet det navn til Vestkanten senter. Her var den første Safari-butikken i drift. I 2013 ble den omprofilert til Meny.

Datterselskaper
---------------

Mattradisjon AS produserer kjøttvarer, hovedsakelig til Safari, og 52% av aksjene eies av Safarigruppen AS.
Safari Catering produserer koldtbord m.m, og 100 % av aksjene eies av Safarigruppen AS.
Zappa er et nytt dagligvarekonsept som i tillegg til å ha et utvalgt sortiment av dagligvarer tilbyr ferske brød og boller, påsmurte baguetter, ferdige salater – og annen enkel lunsjmat. Zappa holder til på Vestkanten og Knarvik senter.

Egne merkevarer
---------------

Kjeden hadde to egne merkevarer (EMV) ut mot forbruker; Safari brød og ferskvarer, samt Matlyst kjøttprodukter.

Eksterne lenker
---------------

* Virksomhetens hjemmeside
*Se Alfa Romeo Giulia (1963) for en tidligere modell med samme navn*
**Alfa Romeo Giulia** (2016–) er en firedørs sedan familiebil fra italienske Alfa Romeo. Den erstatter Alfa Romeo 159 sedan som gikk ut i 2011.

Den er fabrikkens første bakhjulsdrevne siden Alfa Romeo 75 forsvant i 1992. Utseende er tegnet av Alfas eget *Centro Stile* under Marco Tencone og den bygges i Cassino ved Roma. Den kom først som toppmodellen **Quadrifoglio** med en ny 2.9-liters V6 med doble turboer og litt over 500 hk. Ellers tilbys 2-liters bensin (200 eller 280 hk), 2.2-liters turbodiesel (150, 180 eller 210 hk) og en 8-trinns automatgir fra tyske ZF Friedrichshafen AG.

**Veloce** (2017–) er en firehjulsdrevet utgave (Q4).

I 2017 kom Alfa Romeo Stelvio, en SUV som er mye lik Giulia, men høyere. Både Stelvio og Giulia fikk i 2018 utgaven **NRING**, en Quadrifoglio for å minnes raserbanen Nürburgring. Den bygges i 108 eksemplarer i anledning fabrikkens 108 år og leveres med røde kjørehansker og mansjettknapper. Likens kom i 2019 den hvite og røde **Racing** med eksospotter laget av titan fra Slovenia og dermed 28 kg lettere.

Fra 2021 tilbys **GTA** med 30 ekstra hestekrefter og skjermbreddere, mens **GTAm** mangler baksete. Disse lages i 500 eksemplarer og kommer med rød hjelm og uknuselig polykarbonat.

Bilder
------

* forfra forfra
* ovenfra ovenfra
* innenfra (rød startknapp = Quadrifoglio) innenfra (rød startknapp = Quadrifoglio)
* Super har bare ett eksosrør Super har bare ett eksosrør
* Q4 Veloce har to eksosrør Q4 Veloce har to eksosrør
* Quadrifoglio har fire eksosrør Quadrifoglio har fire eksosrør
* NRING NRING
* Racing Racing
* GTA GTA
* GTAm GTAm

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Alfa Romeo Giulia (2015)*** 
 |

 |

Referanser
----------

1. ↑  Knut Moberg, *Alfa Romeo Giulia erstatter 159*  i bilnorge.no den 27. september 2015.
2. ↑  Embret Sæter, *Alfas nye under 400.000* i Dagens Næringsliv den 20. juni 2016.
3. ↑  Tøffingen blir enda tøffere i TV2 den 17. november 2016.
4. ↑  Terje Ringen, *Alfa med to spesialer* i bilnorge.no den 14. juni 2018.
5. ↑  Giulia and Stelvio Quadrifoglio "Alfa Romeo Racing" fra alfaromeo.com, sist lest den 5. juli 2019.
6. ↑  Jon Winding-Sørensen, *Liten A i ny GTA* i bilnorge.no den 2. mars 2020.
**«Zjarr dhe ajër»** (tyrkisk tittel: **«Hava ve ateş»**, norsk oversettelse: *Ild og luft*) er en albansk popsang skrevet av Genti Bejko og Sergio HD. Sangen fremføres av Xhoana Bejko, med orkestrering av Sergio HD, og saksofonistene Brikel Guga og Sajmir Cilin.

Sangen ble valgt til Albanias debutbidrag i Tyrkvisjonens sangkonkurranse i 2014, hvor Bejko fremførte den alene. I konkurransen ble sangen fremført på tyrkisk, med to vers på albansk, og med tittelen «Hava ve ateş». Låten ble utdelt 10 poeng, som var høyeste poengsum, fra jurymedlemmene fra Bosnia-Hercegovina, Bulgaria og Makedonia. Med en totalsum på 154 ble den nummer 19 av de 25 bidragene, og kvalifiserte seg dermed ikke til finalen.

Referanser
----------

1. ↑  YouTube, Zjarr dhe ajer. Offisiell video. Besøkt 26. januar 2015.
2. ↑  Shqiptarja.com 13. november 2014, Xhoi Bejko, sfidon në 
Türkvizyon me Zjarr dhe ajër. Besøkt 26. januar 2015. (al)
3. ↑  Maidan TV, Türkvizyon Şarkı Yarişması 2014, semifinale sendt 19. november 2014.
4. ↑  Eurovoix 20. november 2014, Turkvizyon 2014: 15 entries qualified for the final. Besøkt 26. januar 2015. (en)
**Alfa Romeo 2600** er en bilmodell fra den italienske bilprodusenten Alfa Romeo, som ble produsert mellom 1961 og 1968. Modellen var fabrikkens flaggskip, og etterfulgte Alfa Romeo 2000. Den er historisk interessant fordi det var den siste Alfa Romeo-modellen med rekkemotor med seks sylindre og doble overliggende kamaksler, noe Alfa Romeo var kjent for helt siden 1920-tallet, men som de etter 2600 gikk vekk fra til fordel for firesylindrede motorer da fabrikken posisjonerte modellene sine mot mer økonomiske, masseproduserte personbiler etter andre verdenskrig. 

2600 var først tilgjengelig som sedan, *2600 Berlina*, coupé, *2600 Sprint*, og toseters cabriolet med karosseri fra Carrozzeria Touring, kalt *2600 Spider*. Alle tre var basert på de korresponderende modellene i 2000-serien, men hadde fått montert en ny 2,6 liters motor i aluminium med seks sylindere på rekke og doble overliggende kamaksler, som erstattet den tidligere firesylindrete støpejernsmotoren. To forgassere ble montert på Berlina-motorene, mens Sprint og Spider fikk tre horisontale forgassere og en ytelse på 145 hk. 6 999 Sprint-modeller ble produsert, mens 2 255 eksemplarer av Spider rullet av samlebåndet.

Modellprogrammet ble senere supplert av en lettvekts-coupé fra Carrozzeria Zagato, kalt *2600 Sprint Zagato* eller *SZ*, og det ble også lansert en større utgave med seks vinduer i begrenset antall, *OSI Berlina De Luxe*. Begge disse var utstyrt med motoren med tre forgassere.

Til tross for god omtale ble 2600-modellene en begrenset suksess, ikke bare på grunn av en høy pris. Fabrikken hadde valgt å fokusere utviklingsressurser på modellen Giulia, som ble introdusert noe senere, mens flaggskipet 2600 i praksis kun var en ansiktsløftning av forgjengeren 2000 med ny motor. Fordi 2000 selv i bunn og grunn var en ansiktsløftning av 1900 fra 1950 betød dette at 2600 hadde et drivverk som allerede var tyve år gammelt da bilen ble introdusert. Dessuten sørget den nye motoren for mer vekt og en lenger front, som ikke gjorde kjøreegenskapene noe bedre. Fordi 2600 var fabrikkens flaggskip var forventningene høye, og både kritikere og publikum la fort merke til manglene.

Sprint Zagato

Eksterne lenker
---------------

* (en) Alfa Romeo 2600 – kategori av bilder, video eller lyd på Commons Rediger på Wikidata
* 2600/2000 International Register
**Alfa Romeo 156** er en bilmodell fra den italienske bilprodusenten Alfa Romeo som ble produsert mellom 1998 og 2005. Den erstattet Alfa Romeo 155, og vant tittelen Årets Bil i Europa i 1998. 156 er designet av Walter de'Silva.

Den første modellen var tilgjengelig med flere forskjellige motorer. Av bensinmotorer fantes det fire-sylindrede rekkemotorer på 1,6, 1,8 og 2,0 liter med Twinspark-teknologi samt en 2,5-liters V6-motor med 190 hestekrefter. Modellen ble også levert med to dieselmotorer, en på 1,9 liter og en på 2,4 liter. I 2000 ble i tillegg en stasjonsvognutgave, kalt Sportwagon, lansert, og i 2002 ble sportsutgaven GTA lansert (*Grand Turismo Aleggrita*) med en 3,2-liters V6-motor på 250 hestekrefter samt andre bremser og understell. GTA ble produsert som både sedan og Sportwagon.

I 2004 fikk 156 en ansiktsløftning, men denne omfattet ikke GTA da denne ble ansett som en egen modell. 156 ble erstattet av Alfa Romeo 159 i 2005.

Eksterne lenker
---------------

* Offisielt nettsted Rediger på Wikidata

* (en) Alfa Romeo 156 – kategori av bilder, video eller lyd på Commons Rediger på Wikidata
* Informasjon om Alfa Romeo 156 Arkivert 24. oktober 2020 hos Wayback Machine.
**Svein Aaser** (født 7. oktober 1946 i Fredrikstad) er en norsk næringslivs- og organisasjonsleder. Han er styreleder i Nasjonalmuseet, og var styreleder i Telenor fra 2012 til 2015, da han trakk seg som følge av manglende tillit fra næringsministeren.

Aaser ble utdannet siviløkonom ved Norges Handelshøyskole i Bergen i 1970 og har tatt lederutdannelse i Lausanne.. Mellom 1992 og 1994 var han president i NHO. Han har vært konsernsjef i Nycomed, Storebrand skade, NORA matprodukter og Stabburet/Norge. Deretter var han konsernsjef i Den norske Bank og DnB NOR fra 1998 til 2006 da han gikk av for aldersgrensen. Han har hatt styreverv i selskaper dominert av den norske investoren John Fredriksen, blant annet var han styreleder i Marine Harvest og i Aktiv Kapital. Aaser var styreleder for Ski-VM 2011.

Referanser
----------

1. ↑  «Svein Aaser ny styreleder i Telenor». *NRK*. 16. mai 2012. Besøkt 30. oktober 2015.
2. ↑  «Svein Aaser trekker seg som styreleder i Telenor». *Dagens Næringsliv*. 30. oktober 2015. Besøkt 30. oktober 2015.
3. ↑  «Arkivert kopi». Arkivert fra originalen 10. mai 2012. Besøkt 15. mai 2012.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook
 |
Forkortelsen *D.M.* på toppen av den kristne gravsteinen fra 200-tallet står for *Diis Manibus*, «til de avdødes ånder», igjen avledet fra den etruskisk dødsguden Mantus.
**Mantus** er i etruskisk mytologi sammen med sin kvinnelige ledsager Mania guder for underverden på Posletten, som beskrevet av den senantikke filologen Servius, men riktigere er det at de var guder for de døde i underverden, ikke dødsriket i seg selv. De ble assosiert med byen Mantua (italiensk Mantova), fødestedet til den latinske dikteren Vergil, og byen *kan* ha fått sitt navn fra guden. En dedikasjon til guden manθ fra den arkaiske perioden (575-480 f.Kr.) ble funnet i en helligdom ved Pontecagnano.

Mantus er avbildet på etruskiske graver og sarkofager som en mann med et vilt ansikt, vinger og tunika, og hans attributter har vært en hammer, men noen ganger et sverd. Andre steder i Etruria ble guden kalt for *Śuri*, antagelig for å bli identifisert med Soranus, en sabinsk guddom knyttet til underverden som romerne overtok.

Mantus’ kvinnelige ledsager var Mania. Navnet på dette guddommelige paret indikerer at de var knyttet til manere (Di Manes, «de avdødes ånder»), ktoniske guder eller avdøde ånder i romersk mytologi, og som etruskerne kalte man(im).

Det vanlige litauiske mannsnavnet Mantus er ikke relatert til den etruskiske guden.

Referanser
----------

1. 1 2   Colonna, Giovanni (2006): «Sacred Architecture and the Religion of the Etruscans» i: *The Religion of the Etruscans*, University of Texas Press, s. 141.
2. ↑   Pallottino, Massimo (1992): *Roman and European Mythologies*. University of Chicago Press. s. 30, 36

Litteratur
----------

* Vollmer, Wilhelm (1874): *Wörterbuch der Mythologie*. Stuttgart, Hoffmann'sche Verlagsbuchhandlung
Foreningen **Mastodonterne** ble stiftet den 16. april 1988, av en gruppe venner som hadde en felles interesse for teater og sang.

Historie
--------

De første årene av *Mastodonternes* liv hadde foreningen hjemsted i Fredensborg-Humlebæk Kommune, men i 2004 ble teatertroppen hentet til Hillerød av daværende borgermester Nick Hækkerup, som kunne lokke med øvingslokaler, verksted og lagerplass til gruppens etter hvert ganske omfangsrike scenografi- og kostymelager til gjengjeld for, at troppen også oppførte forestillinger i Hillerød Kommune.

I 1999 innledet foreningen et tett samarbeid med komponisten og sangskriveren Sebastian, som utover å instruere troppens forestillinger også komponerte en ny musikal – *Klokkeren fra Notre Dame* – spesielt til *Mastodonterne*, som hadde urpremiere i Cirkusbygningen i København i 2002. Dette samarbeidet førte til, at *Mastodonterne* utviklet seg fra å være en lokal forening, som hovedsalig var kjent i Nordsjælland, til å bli en teatertropp som var kjent i hele Danmark. med forestillinger i København, Jylland og på Fyn.

Ambisjoner
----------

*Mastodonterne* har alltid vært drevet av en ambisjon om å levere kvalitet og være i konstant utvikling. Like fra begynnelsen hadde foreningen en drøm om å bli de største innen for sitt felt (derav navnet). Foreningen tilstreber å produsere forestillinger for hele familien, og der blir derfor både oppført barne- og voksenforestillinger. Uansett om det står *Peter Pan*, *Les Miserables*, eller *Ronja Røverdatter* på plakaten, har *Mastodonterne* siden 2000 vært et av de mestselgende teaterne i Danmark med omkring 50 000 solgte billetter hvert år.

"*I Mastodonterne spiller man for publikum ikke for sig selv*". Dette prinsippet har alltid vært en av grunnpilarene i foreningens utvikling, og vært medvirkende til at foreningen har oppnådd en fremtredende posisjon i dansk teater. En utvikling hvor målet er, å gi publikum en uforglemmelig opplevelse hver gang *Mastodonterne* går på scenen.

Deres neste oppsetning vil bli Sebastians musikal *Cyrano*, som blir en 20 års jubileumsforestilling for foreningen i 2008.

Eksterne lenker
---------------

* Offisielt nettsted Rediger på Wikidata
* Teaterets oppsetning av musikalen Les Miserables
* Gruppens oppsetning av Peter Pan
* Mastodonternes oppsetning av Cyrano 2008

Portal: Danmark

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Masud Ali Khan Minhas** (født 1911 i Sarikue i Britisk India, død på 1930-tallet i Chennai i India) var en indisk landhockeyspiller som deltok i de olympiske leker 1932 i Los Angeles.

Minhas ble olympisk mester i landhockey under OL 1932 i Los Angeles. Han var med på det indiske laget som vant landhockeyturneringen. Det var kun tre lag som deltok og det ble spilt en enkeltserie i perioden 4. til 11. august. India vant begge sine kamper, de vant over Japan med 11-1 og over USA med 24-1. De tok dermed sitt andre strake olympiske gull i landhockey. Minhas spilte en kamp i OL-turneringen. Han døde av tuberkulose på slutten av 1930-tallet.

OL-medaljer
-----------

* 1932 USAs flagg Los Angeles - Gull **Gull** i landhockey (India)

Referanser
----------

1. ↑   sports-reference.com, oppført som Masude Minhas, Sports-Reference.com olympisk utøver-ID mi/masude-minhas-1, besøkt 9. oktober 2017[Hentet fra Wikidata]

Eksterne lenker
---------------

* (en) Masud Minhas – Olympedia Rediger på Wikidata

* (en) Masud Minhas – Sports-Reference (OL-resultater – arkivert) Rediger på Wikidata

* (en) Masud Minhas – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Chameorhipis*** er en slekt biller. Svært lite er kjent om biologien til Rhipiceridae men man vet at larvene til én art er parasitter på sangsikader. Det synes sannsynlig at dette også kan gjelde de andre artene.

Utseende
--------

Middelsstore (13-21 millimeter), avlange, brunlige biller med lysere (lysgrå) tegninger på dekkvingene. De kan minne overflatisk om visse smellere (Elateridae) eller praktbiller (Buprestidae). **Hodet** er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 18-29-leddete. Hannenes antenner består av 20-50 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. **Brystskjoldet** (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. **Dekkvingene** er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. **Beina** er middels lange, slanke med fem fotledd. Et anatomisk særtrekk er at tråputene (*empodia*) mellom føttenes klør bærer flere børster.

Levevis
-------

Minst én art av Rhipiceridae lever som en parasitt på sangsikader (Cicadidae), det er mulig at dette gjelder alle artene i gruppen. De voksne billene flyr om natten og kommer gjerne til lys.

Utbredelse
----------

Slekten er utbredt i Australia og Ny-Caledonia.

Systematisk inndeling
---------------------

Slekten er muligens å regne som en underslekt av *Rhipicera*.

**Treliste**
* Ordenen biller, Coleoptera
	+ Underordenen Polyphaga
		- Overfamilien engbiller (Dascilloidea)
			* Familien Rhipiceridae
				+ Slekten ***Oligorhipis*** Guérin-Méneville, 1843
					- *Oligorhipis bifossata* (Fauvel, 1904) - Ny-Caledonia
					- *Oligorhipis vanemdeni* Jin, Escalona, Ślipinski & Pang, 2013 - vestlige Australia
					- *Oligorhipis vestitus* (Laporte de Castelnau, 1840) - østlige Australia

Kilder
------

* Rhipiceridae på Delta Interactive Key.

Eksterne lenker
---------------

* Atlas of Living Australia - *Rhipicera* (*Oligorhipis*)

* *Artikkelen har ingen egenskaper for arter i Wikidata*
**Parallell prosjektering** er når det foregår en samtidig bygging og prosjektering i et bygg- og/eller anleggsprosjekt. Samtidigheten går ut på at entreprenørene mens de holder på med sin utførelse av arbeidene, får levert tegninger, beskrivelser og beregninger («prosjekteringen») som løpende blir utarbeidet av arkitekt og ingeniører («de prosjekterende»). Dette blir også kalt for *faseforskjøvet prosjektering* (engelsk: «phased delivery strategy»/«fast-track-construction»), se *Barbo* side 30.

Parallell prosjektering er i motsetning til at prosjekteringen er ferdigstilt i sin helhet som en del av et konkurransegrunnlag, eller annen forespørsel, til entreprenører. Prosjekteringsmaterialet er i begge tilfeller en viktig forutsetning når entreprenører utarbeider sine tilbud, og dette materialet inngår deretter i kontraktene mellom entreprenører og byggherre. Jo mer entydig og fullstendig prosjekteringen er, desto sikrere blir grunnlaget for entreprenørene til å beregne kvalitet, priser og frister i sine tilbud. 

Forholdet er noe annerledes når prosjektet er organisert som en totalentreprise, fordi da står entreprenøren selv for hele eller det vesentlige av prosjekteringen. Men også i totalentrepriser vil normalt konkurransegrunnlaget/forespørselen ha en beskrivelse av prosjektet og hvilke resultat- og funksjonskrav som byggherren stiller. En annen organisering av prosjektet er det når entreprenøren(e) kommer inn allerede på planleggingsstadiet og bistår byggherren med hvordan prosjektet skal bli lagt opp videre. Dette blir ofte kalt «samspillskontrakter», «partneringkontrakter» eller lignende. 

I en tradisjonell entreprise («utførelsesentreprise») opptrer de prosjekterende på vegne av byggherren og har sitt kontraktsforhold bare med denne og ikke med entreprenørene. I forhold til entreprenørene er det da byggherren som bærer risikoen for at prosjekteringsmaterialet blir gitt til entreprenørene i riktig tid og til riktig kvalitet. Dersom det er feil, utelatelser og forsinkelser i den parallelle prosjekteringen, vil entreprenørene vanligvis kreve mer penger («vederlagsjustering») og mer tid («fristforlengelse») av byggherren. I slike tilfelle er det byggherren som må kreve dette dekket av de prosjekterende.

Parallell prosjektering forekommer også som beskrivelse på at flere prosjekterende arbeider samtidig med prosjekteringen. I større prosjekter kan dette bli organisert i en *prosjekteringsgruppe*, og med et avtalt solidarisk ansvar mellom deltakerne for prosjekteringsfeil og forsinkelser.

Kilder
------

* Jan Einar Barbo:*Kontraktsomlegging i entrepriseforhold*, Oslo 1997, side 30
* NOU 1999: 28 *Gardermoprosjektet*, «18.3 Planlegging og prosjektering av hovedflyplassen»
* Hans Cappelen: *Byggherren og kontraktene*, Oslo 2001, side 29, 125 ff m.fl.
* Karl Marthinussen m.fl.: *NS 8405 med kommentarer*, Oslo 2010, side 45-47 m.fl.
Våpenlager som sprenges ved detonasjon i Afghanistan.
**Detonasjon** er omsetning av et eksplosiv ved en kraftig trykkbølge som forplanter seg med **overlydsfart** gjennom stoffet. Hastigheten til sjokkbølgen (detonasjonshastigheten) varierer mellom ca. 1500 og ca. 9000 m/s.

Ved avsetning av et eksplosiv produseres gass med meget høy temperatur og trykk. Dette gir gasspartiklene kolossale hastigheter. Disse støter med full kraft mot sprengstoffets molekyler og slår disse istykker. Dermed avgis mer energi og en hurtig detonasjonskjedereaksjon er i gang.

Hvorvidt eksplosivet omsettes ved detonasjon eller deflagrasjon (langsom forbrenning) bestemmes av *eksplosivets egenskaper*, *initeringsmåte*, *sprengstoffmengde* og *atmosfæren* rundt. For eksempel hvis man antenner Composition C-4 (vanlig militært sprengstoff) med flamme, vil det bare brenne svakt.

Alle eksplosiver må kunne forbrenne uten tilførsel av ekstra oksygen. «Kanonkrutt» brenner ofte like godt under vann. Langsom forbrenning kan skyldes overskudd av oksygen eller nitrogen i vanlig luft, hvis det ikke skyldes manglende mulighet for trykkstigning i åpent rom.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** GND
 |
Panlong og de øvrige tre bydistrikter som utgjør selve byen Kunming er markert med rosa innen byprefekturet Kunming (gult)
**Panlong** (kinesisk: 盘龙区; pinyin: *Pánlóng Qū*) er et bydistrikt innen byprefekturet Kunming i provinsen Yunnan i Folkerepublikken Kina. Det har et areal på 339,79 km² og en befolkning på ca. 700 000 innbyggere (2006). 

Panlong er et av de fire bydistriktene som utgjør selve byen Kunming. Det strekker seg fra Kunmings sentrumsområde og til byens nordlige ringvei. Mye av byens sterke vekst er kommet her. Bare ca. halvparten av innbyggerne har permanent oppholdstillatelse. De øvrige har midlertidig opphold av noe slag, ikke alle lovlig registrert. Tilflytterne kommer fra Yunnans landlige regioner, eller fra Sichuan, Jiangsu, Hebei, Xinjiang og Guizhou.

Administrative enheter
----------------------

**Subdistrikter:**

* Tadong 拓东街道, Gulou 鼓楼街道, Donghua 东华街道, Lianmeng 联盟街道, Jinzhen 金辰街道, Qingyun 青云街道, Lingquan 龙泉街道, Ciba 茨坝街道.

**Kommuner:**

* Songhua 松华乡, Shuanglong 双龙乡

Eksterne lenker
---------------

* Offisielt nettsted Rediger på Wikidata

* (en) Panlong District – kategori av bilder, video eller lyd på Commons Rediger på Wikidata
* Infoside

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Detensjonsrett** er retten til å holde tilbake sin egen ytelse i et gjensidig bebyrdende kontraktsforhold så lenge ikke avtalemotparten leverer sin ytelse, eller ytelsen er mangelfull. I utgangspunktet vil en forsinkelse med å yte i henhold til avtalen utgjøre mislighold (kontraktsbrudd), men dette vil ikke være tilfelle der en lovlig kan utøve detensjonsrett. Dette har sammenheng med prinsippet innen obligasjonsretten om «ytelse mot ytelse», som går ut på at ytelsesplikten er betinget av at motparten også yter. Begrunnelsen for regelen er at ens egen ytelse skal kunne tjene som sikkerhet for at motparten oppfyller sin forpliktelse, i tillegg til at detensjonsretten vil kunne utgjøre et effektivt pressmiddel for å få motparten til å oppfylle.

Der den ene parten har ytet kreditt kan detensjonsrett i utgangspunktet ikke gjøres gjeldende. Dette kan imidlertid stille seg annerledes der man har klare holdepunkter for å anta at avtalemotparten ikke vil kunne oppfylle på det senere tidspunktet han har plikt til det, det vil si at det foreligger såkalt *antesipert mislighold*.

Reglene om detensjonsrett er et allment obligasjonsrettslig prinsipp, det vil si at prinsippet gjelder på ulovfestet grunnlag for alle typer av avtaler. Særlige regler som er utslag av prinsippet er imidlertid lovfestet, blant annet i kjøpsloven, avhendingsloven og håndverkertjenesteloven.

Retten til å tilbakeholde ting som tilhører andre kalles retensjonsrett (tilbakeholdsrett).
**Eberhard Finckh** (født 7. november 1899 i Kupferzell, henrettet 30. august 1944 i Berlin-Plötzensee) var tysk offiser, oberst ved Generalstaben i den tyske hæren og langvarig motstander av nazismen. Han var medlem av den tyske motstandsbevegelsen som ville styrte Adolf Hitlers regime.

Liv og virke
------------

### Bakgrunn

Eberhard Finckh ble født i Kupferzell, Baden-Württemberg. Han vokste opp i Urach og Stuttgart og meldte seg til den Keiserlige Armé i 1917, og senere Reichswehr. 

### Offiserskarriere

I 1927 gikk han på det militære akademi i Berlin-Moabit, hvor han senere møtte Claus Schenk Graf von Stauffenberg. I andre verdenskrig tjenstgjorde han først i Polen og senere på Østfronten som kvartermester for den 6. Armé og i 1943 for Armégruppe Syd. Deretter tjenestegjorde han under General Günther Blumentritt som administrerende intendantør for øverstkommanderende i Paris og han ble involvert i planlegging av kuppforsøket knyttet til 20. juli-attentatet sammen med generaloberst Carl-Heinrich von Stülpnagel og hans adjutant oberstløytnant Cäsar von Hofacker.

Den 20. juli ble han varslet på telefon fra det militære hovedkvarter i Zossen at Hitler var blitt myrdet. Hitler hadde innklalt til møte med sine offiserer i von Stülpnagels kontor og var i ferd med å utstede ordrer for arrestasjonen av høytstående Gestapo, SS og SD - personell i Paris.

Etter det mislykkede kuppforsøk ble Finckh arrestert av Gestapo, avhørt, løslatt og relegert fra hæren med ære av en domstol. Han ble deretter stilt for *Volksgerichtshof* *(Folkedomstolen)* 30. august 1944 sammen med von Stülpnagel (som hadde blindet seg selv i et selvmordsforsøk), Hofacker og Linstow. Han ble dømt til døden av Roland Freisler og henrettet ved henging samme dag i Plötzensee fengsel i Berlin.

Referanser
----------

1. ↑  Joachim Fest (1994). *Plotting Hitler's Death: The German Resistance to Hitler, 1933-1945*. Weidenfield & Nicholson. ISBN 0-297-81774-4.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND
 |
**Panionios GSS FC** er en gresk fotballklubb med hjemmebane i Athen som konkurrerer på gresk fotballs høyeste nivå i den greske superliga.

Historie
--------

Klubben ble stiftet i 1890, og hørte først hjemme i Smyrna (nå İzmir, Tyrkia). Etter den gresk-tyrkiske konflikten i 1919–1922 flyttet klubben til Athen og forstaden Nea Smyrni  (Nye Smyrna). Panionios gjenopptok sine aktiviteter, og har på over hundres år vært deltakende i gresk høyeste divisjon, med bare et par unntak. Beste ligaplassering kom i 1971, da klubben ble nummer to etter AEK. 

I desember 2001 fikk klubben det nye navnet *Panionios NFC* for å unngå konkurs, og har etter dette endret navnet igjen til *Panionios GSS FC*.

Kjente spillere for Panionios er Nikos Anastopoulos (som gikk til Olympiakos), Thomas Mavros (senere AEK), and Dimitris Saravakos (senere Panathinaikos). 

Fra Norge har følgende spillere hatt opphold i Panionios Lars Bakkerud (1988–1989), Kent Roger Bergersen (1997–2000), Roy Wassberg (1997–1998) og Jan Erlend Kruse (1999–2000).

I april 2010 ble det klart at svenske Mikael Stahre tok over som trener for laget. Stahre vant både serie og cup med sin klubb AIK sesongen 2009. Stahre fikk sparken i Panionios oktober samme år etter kun én seier på sesongens syv første kamper.

Meritter
--------

| TROFE | ANTALL | ÅR |
| --- | --- | --- |
| Gresk cupmester | **2** | 1979, 1998 |
| Balkan cup | **1**  | 1971 |

Referanser
----------

1. ↑  Dag Trygsland Hoelseth. «Norske fotballspillere i utlandet». geocities.com. Arkivert fra originalen 5. november 2006. Besøkt 26. juni 2007.

Eksterne lenker
---------------

* (el) Offisielt nettsted Rediger på Wikidata

* (en) Panionios FC – kategori av bilder, video eller lyd på Commons Rediger på Wikidata
* Klubbens offisielle nettsider Arkivert 20. juni 2018 hos Wayback Machine.

| * v
* d
* r
Superligaen 2022–2023 |
| --- |
|  | 
* AEK Athen
* Aris
* Asteras Tripolis
* Atromitos
* Ionikos
* Lamia
* Levadiakos
* OFI
* Olympiakos
* Panathinaikos
* Panetolikos
* PAOK
* PAS Giannina
* Volos

 | Hellas’ flagg |